stanford-oval/wikipedia huggingface dataset:
אייב אטל
חייו ודרכו כמתאגרף > "שערוריית הבלק סוקס"

בשנת 1919 נקשר שמו של אטל לשערוריית הטיית תוצאת משחק בייסבול של קבוצת שיקגו וייט סוקס. נטען בעיתוני התקופה כי פעל בפרשה זו בשליחות העבריין ארנולד רוטשטיין ובשמו שילם $10,000 למספר שחקנים כדי שיפסידו משחק באליפות העולם נגד סינסינטי. כאשר התפרסמה השערורייה בשנת 1920, אטל עבר להתגורר בקנדה למשך שנה, כדי להימנע מזימון לחקירה. רוטשטיין מעולם לא הורשע בהטיית המשחק. ב-1920 אטל הואשם בכך שהיה שליחו של רוטשטיין לצורך קניית המשחק. שערוריית הבלק סוקס הייתה בכותרות עיתוני התקופה ושמו של אטל הוזכר פעמים חוזרות כמי שמעורב בה, אף על פי שהוא הכחיש כל מעורבות בפרשה. דבריו שכנעו חבר מושבעים כי ככל הנראה אדם אחר, בשם זהה, היה העבריין והאישומים נגד אטל בוטלו.
מותו ומורשתו

אטל נפטר בכפר ניו פאלץ, מצפון לניו יורק, ב-7 בפברואר 1970.
עוד בחייו, בשנת 1955, הוכנס להיכל התהילה של האגרוף בארצות הברית. בשנת 1982 הוכנס להיכל התהילה הלאומי של ספורטאים יהודים ובשנת 1983 להיכל התהילה הבינלאומי של ספורטאים יהודים.
הערות שוליים

↑  Barry, Richard (במרץ 1913). "Abe Attell, The Elusive Feather". Pearson's Magazine. New York: The Pearson Publishing Co. 29 (3): 353–359. נבדק ב-13 בינואר 2013. {{cite journal}}:  (עזרה)
↑  Blady, Ken, The Jewish Boxers' Hall of Fame, (1988). Shapolsky Publishers, Inc, New York, pg. 46.
↑  Abe Attell. BoxRec.com
| --- | --- |
בקרת זהויות :  NLI: 987007363734205171  BnF: cb16707561g (data)  GND: 1153639602  ISNI: 0000 0004 9900 2515  LCCN: no2018008461  VIAF: 316451858   WorldCat (עם VIAF): 316451858 
אטל בתנוחת אגרוף
אייב אטל בצעירותו, בטרם הוכתר כאלוף עולם, בתמונת תדמית. הוא מתואר כ"מתאגרף בולט במשקל נוצה מסן פרנסיסקו, קליפורניה, שהוא חמקמק וחכם."
1990 בספורט

| 0 | 1 | 2 | 3 |
| --- | --- | --- | --- |
|  |  | 1990  בספורט |  |
< · 1988 · 1989 — 1990 — 1991 · 1992 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

בג'ירו ד'איטליה ניצח ג'אני בוניו (איטליה איטליה)
בטור דה פראנס זכה גרג למונד (ארצות הברית ארצות הברית) בפעם השלישית
בוואלטה אספניה - ניצח מרקו ג'ובאנטי (איטליה איטליה)
באליפות העולם ברכיבת אופניים ניצח רודי דהאננס (בלגיה בלגיה)
אגרוף

ב-11 בפברואר, זכה בסטר דגלס (ארצות הברית ארצות הברית) בנוקאאוט בקרב על אליפות העולם שנערכה בטוקיו שביפן, לאחר ניצחון על מייק טייסון (ארצות הברית ארצות הברית) הפייבוריט. למרות שנפל לקרשים בסיבוב השמיני הוא הצליח בסיבוב העשירי בסדרת מכות להפיל את טייסון, לראשונה בקריירה שלו.
אתלטיקה

בפברואר נערכו תחרויות אתלטיקה במסגרת משחקי חבר העמים שערכו באוקלנד שבניו זילנד.
באוגוסט נערכה אליפות אירופה באתלטיקה בספליט שביוגוסלביה.
טניס > המנצחות בתחרויות הגראנד סלאם

אליפות אוסטרליה הפתוחה - שטפי גראף (מערב גרמניה מערב גרמניה)
אליפות צרפת הפתוחה - מוניקה סלש (צ'כוסלובקיה צ'כוסלובקיה)
אליפות וימבלדון - מרטינה נברטילובה (ארצות הברית ארצות הברית)
אליפות ארצות הברית הפתוחה - גבריאלה סבטיני (ארגנטינה ארגנטינה)
טניס > המנצחים בתחרויות הגראנד סלאם

אליפות אוסטרליה הפתוחה - איוון לנדל (צ'כוסלובקיה צ'כוסלובקיה)
אליפות צרפת הפתוחה - אנדרס גומס (אקוודור אקוודור)
אליפות וימבלדון - סטפן אדברג (שוודיה שוודיה)
אליפות ארצות הברית הפתוחה - פיט סמפראס (ארצות הברית ארצות הברית)
טניס > גביע דייוויס

נבחרת ארצות הברית (ארצות הברית) זכתה בגביע לאחר ניצחון 2-3 על נבחרת אוסטרליה (אוסטרליה).
כדורגל > מונדיאל

נבחרת גרמניה המערבית (מערב גרמניה) זוכה בתואר בפעם השלישית, לאחר ניצחון על נבחרת ארגנטינה (ארגנטינה) בתוצאה 0-1.
כדורגל > הגביע הביניבשתי

מילאן (איטליה איטליה) זוכה בתואר בפעם השנייה ברציפות והשלישית בסך הכל, והאחרונה, לאחר ניצחון על אולימפיה (פרגוואי פרגוואי) בתוצאה 0-3, ובכך קובעת את שיא הזכיות במפעל.
כדורגל > גביע אירופה לאלופות

מילאן (איטליה איטליה) זוכה בתואר בפעם השנייה ברציפות והרביעית בסך הכל, לאחר ניצחון על בנפיקה ליסבון (פורטוגל פורטוגל) בתוצאה 0-1, ובכך הופכת לקבוצה האחרונה בהיסטוריית הטורניר שמצליחה להגן על התואר.
כדורגל > גביע אירופה למחזיקות גביע

סמפדוריה (איטליה איטליה) זוכה בתואר בפעם הראשונה והיחידה, לאחר ניצחון על אנדרלכט (בלגיה בלגיה) בתוצאה 0-2 לאחר הארכה.
כדורגל > גביע אופ"א

יובנטוס (איטליה איטליה) זוכה בתואר בפעם השנייה, לאחר ניצחון על פיורנטינה (איטליה איטליה) 1-3 במפגש הכפול.
כדורגל > הסופר קאפ האירופי

מילאן (איטליה איטליה) זוכה בתואר בפעם השנייה ברציפות ובסך הכל, לאחר ניצחון על סמפדוריה (איטליה איטליה) 3-1 במפגש הכפול.
כדורגל > גביע ליברטדורס

אולימפיה (פרגוואי פרגוואי) זוכה בתואר בפעם השנייה, לאחר ניצחון על ברצלונה (אקוודור אקוודור) 1-3 במפגש הכפול.
כדורגל > סופרקופה סודאמריקנה

אולימפיה (פרגוואי פרגוואי) זוכה בתואר בפעם הראשונה והיחידה, לאחר ניצחון על נסיונל (אורוגוואי אורוגוואי) 6-3 במפגש הכפול.
כדורגל > גביע רקופה סודאמריקנה

בוקה ג'וניורס (ארגנטינה ארגנטינה) זוכה בתואר בפעם הראשונה, לאחר ניצחון על אתלטיקו נסיונל (קולומביה קולומביה) בתוצאה 0-1.
כדורגל > גביע CONCACAF לאלופות

קלוב אמריקה (מקסיקו מקסיקו) זוכה בתואר בפעם השלישית, לאחר ניצחון על פינאר דל ריו (קובה קובה) 8-2 במפגש הכפול.
כדורגל > גביע אינטראמריקנה

אתלטיקו נסיונל (קולומביה קולומביה) זוכה בגביע האינטראמריקנה לאחר ניצחון על אוניברסידד נסיונל (מקסיקו מקסיקו).
כדורגל > פרסים אישיים > כדור הזהב

לותאר מתאוס (גרמניה המערבית גרמניה המערבית) זכה בתואר.
כדורגל > קבוצות שנוסדו

אינטר טורקו (פינלנד פינלנד)
פלורה טאלין (אסטוניה אסטוניה)
כדורגל > כדורגל לפי מדינות > איטליה

נאפולי זוכה באליפות בפעם השנייה והאחרונה בהיסטוריית המועדון.
יובנטוס זוכה בגביע בפעם השמינית, לאחר ניצחון על מילאן 0-1 במפגש הכפול.
נאפולי זוכה בסופר קאפ האיטלקי בפעם הראשונה בהיסטוריית המועדון, לאחר ניצחון על יובנטוס בתוצאה 1-5.
כדורגל > כדורגל לפי מדינות > אנגליה

ליברפול זוכה באליפות בפעם השמונה עשרה והאחרונה בהיסטוריית המועדון.
מנצ'סטר יונייטד זוכה בגביע בפעם השביעית, לאחר ניצחון על קריסטל פאלאס בתוצאה 0-1 לאחר משחק חוזר (3-3 לאחר הארכה בתום המשחק הראשון).
נוטינגהאם פורסט זוכה בגביע הפוטבול ליג בפעם השנייה ברציפות והרביעית בסך הכל, והאחרונה, לאחר ניצחון על אולדהאם אתלטיק בתוצאה 0-1.
התואר מגן הקהילה מתחלק בין ליברפול ומנצ'סטר יונייטד, לאחר תוצאת 1-1 בתום המשחק בין השתיים.
כדורגל > כדורגל לפי מדינות > ארגנטינה

ריבר פלייט זוכה באליפות (עונת 89/90) בפעם העשרים ושתיים.
כדורגל > כדורגל לפי מדינות > ברזיל

קורינתיאנס זוכה באליפות בפעם הראשונה, לאחר ניצחון על סאו פאולו 0-2 במפגש הכפול.
פלמנגו זוכה בגביע בפעם הראשונה, לאחר ניצחון על גויאס 0-1 במפגש הכפול.
כדורגל > כדורגל לפי מדינות > גרמניה

באיירן מינכן זוכה באליפות בפעם השנייה ברציפות והשתים עשרה בסך הכל.
פ.צ. קייזרסלאוטרן זוכה בגביע בפעם הראשונה, לאחר ניצחון על ורדר ברמן בתוצאה 2-3.
באיירן מינכן זוכה בסופר קאפ הגרמני בפעם השלישית, לאחר ניצחון על פ.צ. קייזרסלאוטרן בתוצאה 1-4.
כדורגל > כדורגל לפי מדינות > ישראל

בני יהודה תל אביב זוכה באליפות בפעם הראשונה והיחידה בהיסטוריית המועדון.
הפועל כפר סבא זוכה בגביע בפעם השלישית והאחרונה בהיסטוריית המועדון, לאחר ניצחון על שמשון תל אביב בתוצאה 0-1 לאחר הארכה.
הפועל פתח תקווה זוכה בגביע הטוטו (לאומית) בפעם השנייה.
בני יהודה תל אביב זוכה בסופר קאפ הישראלי בפעם הראשונה והיחידה. הייתה זו מתכונתו האחרונה של המפעל.
כדורגל > כדורגל לפי מדינות > ספרד

ריאל מדריד זוכה באליפות בפעם החמישית ברציפות והעשרים וחמש בסך הכל.
ברצלונה זוכה בגביע בפעם העשרים ושתיים, לאחר ניצחון על ריאל מדריד בתוצאה 0-2.
ריאל מדריד זוכה בסופר קאפ הספרדי בפעם השלישית ברציפות ובסך הכל, לאחר ניצחון על ברצלונה 5-1 במפגש הכפול.
כדורסל > תחרויות בינלאומיות > אליפות העולם בכדורסל 1990

נבחרת יוגוסלביה (יוגוסלביה) זכתה במדליית הזהב לאחר ניצחון במשחק הגמר על נבחרת ברית המועצות (ברית המועצות) 75-92. נבחרת ארצות הברית (ארצות הברית) זכתה במדליית ארד.
כדורסל > תחרויות בינלאומיות > הגביע הביניבשתי

התחרות הופסקה עד לשנת 1996
כדורסל > תחרויות בינלאומיות > גביע אירופה לאלופות

בגביע זכתה יוגופלסטיקה ספליט (יוגוסלביה יוגוסלביה) שניצחה את ברצלונה (ספרד ספרד) 67:72.
כדורסל > תחרויות בינלאומיות > גביע אירופה למחזיקות גביע

קנור בולוניה (איטליה איטליה) זוכה בגביע ספורטה, לאחר ניצחון על ריאל מדריד (ספרד ספרד) 79-74.
כדורסל > תחרויות בינלאומיות > גביע קוראץ'

חובנטוד בדאלונה (ספרד ספרד) זוכה בגביע קוראץ', לאחר ניצחון על סקאבוליני פזארו (איטליה איטליה) במשחק כפול 96-86 ו-99-98.
כדורסל > כדורסל לפי מדינות > איטליה

סקאבוליני פזארו זוכה באליפות.
כדורסל > כדורסל לפי מדינות > ארצות הברית

דטרויט פיסטונס ניצחה ב-NBA (ראה עונת 1989/1990 ב-NBA).
כדורסל > כדורסל לפי מדינות > ברית המועצות

אליפות ברית המועצות בכדורסל גברים - צסק"א מוסקבה זוכה בתואר.
כדורסל > כדורסל לפי מדינות > יוגוסלביה

הליגה היוגוסלבית בכדורסל - יוגופלסטיקה ספליט זוכה באליפות.
כדורסל > כדורסל לפי מדינות > ישראל

מכבי תל אביב זוכה באליפות המדינה בפעם ה-21 ברציפות, ו-31 בסך הכל, לאחר ניצחון על הפועל גליל עליון 3:0 בסדרת הגמר.
מכבי תל אביב זוכה בגביע המדינה, לאחר ניצחון על הפועל גליל עליון בתוצאה 90-92.
באליפות המדינה לנשים זכתה קבוצת אליצור תל אביב. ובגביע המדינה זכתה קבוצת בני יהודה לאחר שניצחה את מכבי תל אביב 64:65.
כדורסל > כדורסל לפי מדינות > ספרד

ברצלונה זוכה באליפות.
סרגוסה זוכה בגביע לאחר ניצחון על אסטודיאנטס מדריד בתוצאה 65-67.
כדורעף

במסגרת הליגה העולמית בכדורעף שנערכה בטוקיו שביפן, ב-15 ביולי, זכתה נבחרת איטליה (איטליה) לאחר ניצחון על ניצחון הולנד (הולנד) 0-3.
במסגרת אליפות העולם בכדורעף לנשים שנערכה בבייג'ינג שבסין, באוגוסט, זכתה נבחרת ברית המועצות (ברית המועצות) במדליית זהב לאחר ניצחון במשחק הגמר על נבחרת סין (הרפובליקה העממית של סין) 1-3.
במסגרת אליפות העולם בכדורעף לגברים שנערכה בריו דה ז'ניירו שבברזיל, באוקטובר, זכתה נבחרת איטליה (איטליה) במדליית זהב לאחר ניצחון במשחק הגמר על נבחרת קובה (קובה) 1-3.
מרוצי מכוניות

באליפות פורמולה 1 שכללה 16 מרוצים מנצח איירטון סנה (ברזיל) במכונית מתוצרת מקלרן-הונדה.
פוטבול

בסופרבול ה-24 זכתה סן פרנסיסקו 49' בניצחון 10-55 על דנוור ברונקוס.
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 25 בינואר | 100 מטר חזה | אדריאן מורהאוז | בריטניה בריטניה | אוקלנד, ניו זילנד | 1:01.5 דקות |
| 4 בפברואר | 400 מטר חופשי | אנדרס הולמרץ | שוודיה שוודיה | פריז, צרפת | 3:41.7 דקות |
| 11 בפברואר | 200 מטר חופשי | ג'ורג'ו למברטי | איטליה איטליה | בון, גרמניה המערבית | 1:43.6 דקות |
| 24 במרץ | 50 מטר חופשי | טום ג'אגר | ארצות הברית ארצות הברית | נשוויל, ארצות הברית | 21.81 שניות |
| 20 ביולי | 200 מטר חזה | מייק בארומן | ארצות הברית ארצות הברית | סיאטל, ארצות הברית | 2:11.5 דקות |
| 26 ביולי | 100 מטר חזה | אדריאן מורהאוז | בריטניה בריטניה | לונדון, בריטניה | 1:01.5 דקות |
אירועים עם ענפי ספורט מרובים

משחקי חבר העמים, נערכו באוקלנד שבניו זילנד
משחקי הרצון הטוב, נערכו בסיאטל שבארצות הברית
משחקי אסיה, נערכו בבייג'ינג שבסין
משחקי מרכז אמריקה והקריביים, שנערכו במקסיקו סיטי, שבמקסיקו
המשחקים הגאים נערכו בוונקובר שבקנדה
ג'ייק למוטה

ערך זה עוסק במתאגרף אמריקאי. אם התכוונתם לזמרת ישראלית, ראו .
| --- | --- |
ג'ייק למוטה - 1952 
ג'ייק למוטה - 1952 
 לידה:  10 ביולי 1922 הברונקס, ניו יורק, ארצות הברית 
 פטירה:  19 בספטמבר 2017 (בגיל 95) מיאמי, ארצות הברית 
 מידע כללי
 שם לידה:  Giacobbe LaMotta
 מדינה:  ארצות הברית ארצות הברית
 גובה:  1.73 מטר
 בן או בת זוג:  Vikki LaMotta 
 officialjakelamotta.com
 ספורט
 ענף ספורט:  אגרוף 
 משקל:  בינוני
 הישגים
 שיאים אישיים:  אלוף העולם במשקל בינוני
 
ג'קוב למוטה (באנגלית: Giacobbe La Motta; 10 ביולי 1922 - 19 בספטמבר 2017), שנודע יותר כג'ייק למוטה Jake LaMotta, או בשמות החיבה השור מברונקס (The Bronx Bull) והשור הזועם (The Raging Bull), היה אלוף העולם באגרוף במשקל בינוני.
את למוטה גילם רוברט דה נירו בסרט השור הזועם, בבימויו של מרטין סקורסזה.
שנותיו הראשונות

למוטה נולד באזור פלהאם פארקווי ומוריס פארק, ברובע הברונקס שבעיר ניו יורק, החל להתאגרף בגיל צעיר כאשר אביו הציג אותו מתאגרף נגד ילדי השכונה האחרים כמופע בידורי עבור המבוגרים. ההנאה שהמופע הסב לקהל, והכסף שהצופים השליכו לתוך הזירה לאחר שג'ייק נלחם - בדרך כלל פנים - סייעו לשלם את שכר הדירה בביתו. למוטה פנה לאגרוף מקצועני בשנת 1941 בהיותו בן 19.
שיאיו באגרוף

למוטה, הוא בעל שיא של 83 ניצחונות, 19 הפסדים ו-30 ניצחונות בנוקאאוט, והיה הראשון שניצח את שוגר ריי רובינסון, הפיל אותו בסיבוב הראשון ועלה עליו בניקוד בעשרת הסיבובים במהלך הקרב השני של ששת הקרבות המפורסמים שנערכו ביניהם.
ב-14 בנובמבר 1947 ניצח אותו בילי פוקס אחרי ארבעה סיבובים. ועדת האתלטים של העיר ניו יורק (New York State Athletic Commission) השעתה את למוטה. הקרב עם פוקס ירדוף את למוטה מאוחר יותר בקריירה שלו, בזמן השימוע שערך לו ה-FBI.
בעדותו ומאוחר יותר בספרו, הודה למוטה בכך שמכר את הקרב על מנת לשאת חן בעיני המאפיה. כל המעורבים הסכימו שהעמדת הפנים שלו במהלך הקרב הייתה שקופה. כפי שלמוטה כתב:
הקרב המכור ותשלום של 20,000$ למאפיה השיגו ללמוטה קרב על תואר אלוף העולם נגד מרסל סרדן.
קריירת האגרוף

למוטה זכה בתואר אלוף העולם באגרוף במשקל בינוני בקרב שנערך בדטרויט ב-1949 נגד הצרפתי מרסל סרדן. סרדן, שמבקרים רבים סברו שהוא המתאגרף הטוב ביותר שצמח בצרפת, נקע את זרועו כבר בסיבוב הראשון ונכנע לפני התחלת העשירי, לפי התוצאה הרשמית למוטה ניצח בנוקאאוט בסיבוב העשירי מכיוון שהפעמון צלצל לקראת התחלת הסיבוב לפני שסרדן הודיע שהוא מוותר. עמד להיערך ביניהם קרב חוזר, אך כשסרדן טס חזרה לארצות הברית על מנת להילחם בקרב, מטוס ה-Lockheed Constellation של חברת אייר פראנס בו טס התרסק מעל האיים האזוריים וכל נוסעיו נספו. למוטה התמודד עם שני טוענים לכתר (טיבריו מיטרי ולורן דוטויל) והביס אותם, אחרי כן קרא עליו רובינסון תיגר בקרב השישי ביניהם. הקרב נערך ב-14 בפברואר 1951, ונודע כגרסת האגרוף של טבח יום ולנטיין. רובינסון זכה בנוקאאוט טכני בסיבוב השלוש עשרה, הקרב הסתיים כשלמוטה נשאר עומד כשהוא נשען על החבלים. ב-1960 נקרא למוטה להעיד בפני תת-ועדה של הסנאט של ארצות הברית שחקרה את השפעת העולם התחתון על עולם האגרוף. למוטה העיד שהוא מכר את הקרב עם בילי פוקס על מנת שהמאפיה תארגן לו קרב על תואר אליפות העולם.
באמצע שנות החמישים סבל למוטה מפציעות אגרוף ונטל חופשה על מנת להתאושש. הוא תמיד התעניין בכדורסל והחליט ליצור את "קבוצת הכוכבים של ג'ייק למוטה" (The Jake LaMotta All-Star team). הם שיחקו באולם סטרלינג אובל (Sterling Oval) שנמצא בין הרחובות ה-164 ל-165, בין שדרות קליי לטלר בברונקס. הוא גם ארגן קרבות אגרוף מקצועיים בהם נלחם לפעמים אחיו ג'ואי.
סגנון אגרוף

ג'ייק למוטה היה מוכר כאחד מהמתאגרפים עם מכות האגרוף לסנטר הטובות ביותר. בעוד שעלה בידו לספוג אגרופים בקלות, הוא גם היה מסוגל להתאים עצמו כשהוא מיטלטל בהתאם לאגרופים על מנת למזער את הנזק. הוא נודע כבעל אגרופים חזקים ביותר בעוצמתם, והיה אחד מהמתאגרפים הראשונים שאימצו את סגנון האגרוף הפיזי דמוי ה"שור", בכך שהוא תמיד נותר קרוב פיזית בטווח המכות ליריבו, תוך שהוא הסתובב עמו מסביב לזירה, וסיכן עצמו בספיגת אגרופים כדי שהוא יוכל להנחית את אגרופיו רבי העוצמה. בשל סגנונו האגרסיבי והבלתי מתפשר כינוהו מעריצים ועיתונאים "השור מברונקס".
השור הזועם

בכירים בהוליווד הציעו ללמוטה להפיק סרט אודות חייו, שיהיה מבוסס על ספרו האוטוביוגרפי משנת 1970 "השור הזועם: הסיפור שלי" (Raging Bull: My Story).
הסרט השור הזועם זכה עם יציאתו לקופות להצלחה מתונה, אולם המבקרים ראו בו יצירת מופת הן בשל עבודת הבימוי אותה עשה מרטין סקורסזה והן משום משחקו של רוברט דה נירו שגילם את דמותו של למוטה. דה נירו עלה לצורך כך 27 קילוגרמים במשקלו תוך כדי צילומי הסרט, זאת על מנת לשחק את למוטה המזדקן בסצנות מהתקופות המאוחרות של חייו.
דה נירו חי בפריז במשך שלושה חודשים ואכל במסעדות הטובות ביותר על מנת לצבור את המשקל העודף, זאת כדי לגלם את למוטה לאחר פרישתו. הוא זכה בפרס האוסקר על משחקו בסרט.
הסרט משרטט למוטה אלים ופרובלמטי שפעם אחת מרחיק לכת עד כדי כך שהוא מכה את אחיו, מנהלו ג'ואי למוטה, בהאשימו אותו שהוא מקיים רומן עם אשתו (אשתו של ג'ייק), ויקי למוטה.
חייו לאחר האגרוף

לאחר פרישתו רכש למוטה מספר במסבאות ונעשה שחקן במה וקומיקאי סטנד-אפ. הוא גם הופיע בלמעלה מ-15 סרטים, בכללם הסרט אדי פלסון (1961), עם פול ניומן וג'קי גליסון. למוטה גילם את דמותו של המוזג בבר.
ב-1998 נספה בנו, ג'וזף למוטה, בהתרסקות טיסה 111 של סוויסאייר לחוף נובה סקוטיה שבקנדה. אחיינו, ג'ון למוטה, היה חבר באליפות האגרוף לחובבים ה- Golden Gloves.
למוטה פרסם ספרים אחדים על הקריירה שלו, חייו הפרטיים, וקרבותיו עם רובינסון.
היה חבר ב"היכל התהילה הבינלאומי של האגרוף" (International Boxing Hall of Fame). דורג במקום ה-52 בדירוג של כתב העת לאגרוף "הזירה" של שמונים המתאגרפים הטובים ביותר בשמונים השנים האחרונות. רינג דירג אותו גם כאחד מעשרת המתאגרפים הטובים ביותר במשקל בינוני בכל הזמנים.
הלך לעולמו ב-19 בספטמבר 2017, בגיל 95.
הערות שוליים

1 2  Jeff Merron, ESPN.com. Page 2 - "Reel Life: 'Raging Bull'".
↑  Raging Bull: My Story, by Jake La Motta with Joseph Carter and Peter Savage. Englewood Cliffs, N.J., Prentice-Hall [1970]. ISBN 0-13-752527-3make
↑  Ring Magazine's list of the 80 Best Fighters of the Last 80 Years, Ring Magazine, 2002
| --- | --- |
בקרת זהויות :  NLI: 987007384365905171  BNE: XX991175  BnF: cb126171897 (data)  GND: 129593850  ICCU: SBLV272186  ISNI: 0000 0001 2136 5904  LCCN: n85287142  NARA: 10568347  NKC: xx0161985  NTA: 157899101  SNAC: w6mp8dt2  SUDOC: 066909694  VIAF: 64125358   WorldCat (עם VIAF): 64125358
ג'יימס וולק

| --- | --- |

וולק, 2014
 לידה:  22 במרץ 1985 (בן 39) פרמינגטון הילס, ארצות הברית 
 מדינה:  ארצות הברית 
 תקופת הפעילות:  מ-2006 
 מקום לימודים:  אוניברסיטת מישיגן  תיכון נורת' פרמינגטון 
 מספר צאצאים:  1
 פרופיל ב-IMDb
 
ג'יימס וולק (באנגלית: James Wolk; נולד ב-22 במרץ 1985) הוא שחקן קולנוע וטלוויזיה אמריקאי-יהודי.
ראשית חייו

וולק נולד בפרמינגטון הילס, מישיגן, בנם של אדי, מורה לאמנות, ורוברט וולק, בעל חנות נעליים. משפחתו יהודית. הוא סיים את בית הספר התיכון נורת' פרמינגטון בשנת 2003 ובבית הספר למוזיקה, תיאטרון ומחול באוניברסיטת מישיגן בשנת 2007.
קריירה

בשנת 2008, וולק זכה בתפקיד הטלוויזיה הראשון שלו בכיכובו בסרט הדרמה בחזית הכיתה בהפקת ערוץ הולמרק, בתפקיד בראד כהן. לאחר מכן שיחק בשנת 2009, בסרט "Solving Charlie". בשנת 2010 לוהק וולק לתפקיד הראשי בסדרת הדרמה של רשת פוקס, "Lone Star". רשת פוקס ביטלה את הסדרה לאחר שישה פרקים.
בשנת 2010, וולק שיחק תפקיד של וויל בסרט הקומדיה הרומנטית "רק לא את". הוא שיחק את כותב הנאומים הנשיאותי בסדרת הטלוויזיה "ג'ורג'טאון", פיילוט של רשת ABC משנת 2011 שלא שודר לבסוף.
בסתיו 2011 הצטרף וולק לצוות השחקנים העונה השנייה של סדרת הדרמה "חסרי בושה". העונה השנייה הוקרנה לראשונה ב-8 בינואר 2012. וולק שיחק את התפקיד החוזר של גרנט בשלושה פרקים של הסדרה הקומית "הכול לטובה", ששודרה לראשונה ב־8 בפברואר 2012. בשנת 2012, וולק כיכב במיני סדרת הטלוויזיה "חיות פוליטיות", בהשתתפותם של סיגורני ויבר וקירן היינדס. וולק גילם את דאגלס המונד, בנו "הטוב" של נשיא ארצות הברית לשעבר (הינדס) ומזכירת המדינה הנוכחית (וויבר).
בשנת 2013 הצטרף וולק לצוות השחקנים העונה השישית של סדרת הדרמה התקופתית "מד מן". הוא שיחק בתפקיד מנהל החשבונות בוב בנסון. וולק היה מועמד לפרס סאטורן על תפקידו. בעונת הטלוויזיה 2013–2014 היה וולק חלק מצוות השחקנים של סיטקום CBS "המשוגעים", בכיכובם של רובין ויליאמס ושרה מישל גלר.
בנובמבר 2014 לוהק וולק לתפקיד הראשי בסדרת מותחני הדרמה "Zoo", המבוססת על הרומן מאת ג'יימס פטרסון ומייקל לדווידג'. וולק כיכב גם כ"קרייג" בסרט הקומדיה משנת 2014 "אתה מתבדח?", בתור נוח ברנשטיין בסרט הדרמה הקומית משנת 2014, "תמיד תהיה וודסטוק", וכמייק פני בסרט הדרמה "ניסוי כלא סטנפורד" משנת 2015. הוא גם כיכב כפיליפ בסרט הקומדיה העצמאי "זה קורה", המתמקד באח ואחות מנוכרים שיוצאים לדרך כדי למצוא את סבתם הנמלטת.
בשנת 2016 וולק כיכב כבראד בסרט המותחן "Mercy", אותו כתב וביים כריס ספארלינג. בשנת 2017 שיחק מיליארדר צעיר חדשני בטכנולוגיה, במספר פרקים של סדרת הדרמה "מיליארדים". בשנת 2018 שיחק כסוכן המיוחד של ה-FBI, ג'ף קלייטון, בסדרת הדרמה של אולפני אמזון, "גוליית". בסוף 2018, וולק לוהק לתפקיד סנאטור ג'ו קינ ג'וניור בסדרת הטלוויזיה "השומרים".
בשנת 2020 פורסם כי הוא ישחק בפיילוט לסדרה "Ordinary Joe", שנכתב על ידי ראסל פרינד וגארט לרנר.
בשנת 2023 שיחק בסרטו של ג'ורג' קלוני, הבחורים בסירה.
חיים אישיים

וולק חבר בדירקטוריון של קרן בראד כהן טורט. בין השנים 2009 ל-2012 הוא התנדב גם במחנה Twitch and Shout, שהוא מחנה בווינדר, ג'ורג'יה לילדים בגילאי 7 עד 17 הסובלים מתסמונת טורט.
וולק פגש את אליזבת ג'יי לינץ', מורה בבית הספר, בזמן ששניהם התנדבו במחנה. ביוני 2015 נישאו השניים בטקס שנערך באחוזת קרוסאודס, יקב פירסטון בלוס אוליבוס, קליפורניה. בשנת 2017 נולד להם בן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | The Spiral Project | ג'ורדן |  |
| 2008 | החיים של זק | מייקל ג'נקינס |  |
| 2010 | רק לא את | וויל אולסן |  |
| 2012 | סטודנטיות לוהטות | צ'רלי |  |
| 2014 | תמיד יהיה לנו את וודסטוק | נואה ברנשטיין |  |
| 2014 | אתה צוחק? | קרייג |  |
| 2015 | ניסוי הכלא של סטנפורד | מייק פני |  |
| 2015 | This Is Happening | פיליפ |  |
| 2016 | Mercy | בראד |  |
| 2023 | הבחורים בסירה | טום בולס |  |
| 2023 | Spinning Gold | לארי האריס |  |
| 2024 | סוניק – הסרט 3 |  |  |
| TBA | Press Your Luck |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | כפי שהעולם מסתובב | מלח | פרק: "# 1.13205" |
| 2008 | בחזית הכיתה | בראד כהן | סרט טלוויזיה |
| 2009 | Solving Charlie | צ'רלי הדסון | סרט טלוויזיה |
| 2010 | Lone Star | רוברט "בוב" אלן | תפקיד ראשי; 5 פרקים |
| 2012 | חסרי בושה | אדם | 3 פרקים |
| 2012 | הכול לטובה | מענק | 3 פרקים |
| 2012 | חיות פוליטיות | דאגלס המונד | מיני סדרה; 6 פרקים |
| 2012 | נסה ויאן | גייר | 4 פרקים |
| 2013–2014 | The Crazy One | זאק קרופר | תפקיד ראשי; 22 פרקים |
| 2013–2014 | מד מן | בוב בנסון |  |
| 2015 | רובוט צ'יקן | דל גריפית'/ שדון | דיבוב; פרק: "מבצע חג המולד של עוף הרובוט: X-Mas United" |
| 2015–2017 | גן חיות | ג'קסון | תפקיד ראשי; 39 פרקים |
| 2017 | מיליארדים | קרייג היידקר | 2 פרקים |
| 2018 | גוליית | ג'ף קלייטון | 6 פרקים |
| 2018–2019 | Tell Me a Story | ג'ורדן אוונס | תפקיד ראשי; 10 פרקים |
| 2019 | השומרים | ג'ו קיין ג'וניור | 6 פרקים |
| 2019–2020 | הארלי קווין | סופרמן | דיבוב; 4 פרקים |
| 2021-הווה | פשוט ג'ו | ג'ו קימברו | תפקיד ראשי; 7 פרקים |
שאדו הקיפוד

| --- | --- |

עטיפת המשחק
 כללי
 תאריך הוצאה:  15 בנובמבר 2005
 סוגה:  משחק פלטפורמה, משחק ירי בגוף שלישי
 פיתוח:  קבוצת סוניק
 הוצאה לאור:  סגה 
 ארץ מקור:  יפן 
 שפות:  אנגלית, יפנית 
 הפצה:  סגה
 סדרה:  סוניק הקיפוד 
 דרישות תוכנה
 מנוע משחק:  RenderWare 
 מצבי משחק:  שחקן יחיד או משחק מרובה משתתפים
 פלטפורמות:  גיימקיוב, Xbox, פלייסטיישן 2
 המשחק הקודם:  סוניק הירוס
 המשחק הבא:  סוניק הקיפוד
 
שאדו הקיפוד (באנגלית: Shadow the Hedgehog) הוא משחק מסדרת המשחקים סוניק הקיפוד שהופץ בשנת 2005 על ידי סגה ופותח על ידי Sonic Team.
בניגוד לרוב המשחקים בסדרת המשחקים של סוניק, משחק זה מתמקד בדמותו של האנטי-גיבור שאדו הקיפוד ובניסיונותיו לשחזר את זיכרונותיו. בנוסף, הוא בעל תוכן וטון אפלים יותר ובשל כך דורג בארצות הברית לילדים מגיל 12 בלבד. אף על פי שנחשב בידי חלק מהמעריצים למשחק צידי, עלילת המשחק מתרחשת בקו הזמן של הסדרה ומשפיעה על המשכה.
לפי דו"ח של חברת סגה סאמי אחזקות נמכרו בשנת 2006 לבדה 1.59 מיליון עותקים של המשחק.